
Biguin ang umiigting na pasismo 


ng rehimeng Arroyo 


apatinding panunupil at pasistang karahasan 
P ang isinasagawa ng rehimeng Arroyo sa imbing 

layuning pigilin at patahimikin ang lumalawak 
na panawagan ng sambayanang Pilipino para wakasan 
ang kinamumuhiang rehimen. Walang kaabug-abog ni- 
tong ipinagbabawal ang mga demonstrasyon sa lansa- 
ngan sa ngalan ng “calibrated preemptive response”. 
Tulad ng isang diktador, binubusalan ni Arroyo ang 
kanyang mga upisyal sa pamamagitan ng Executive 
Order 464. Nagkukumahog itong kumpletuhin ang ha- 
yagang pasistang pagha- 
hari kaya minamadali 
ngayon ang pagpapasa ng 
Anti-Terrorism Bill na nag- 
lalaman ng mga 
probisyong ka- 
tumbas ng ba- 
A tas militar. 

Muling binubuhay ni Arroyo ang pasistang hali- 
maw na namayagpag sa panahon ng diktadurang Mar- 
cos sa layong duruin at takutin ang mamamayan. Ni- 
yuyurakan niya ang mga karapatang-tao, mga kalaya- 
ang sibil at mga demokratikong proseso. Ipinanganga- 
landakan niya ang pagpapairal ng batas para lamang 
lapastanganin ito. Ginagawa niyang lahat ito sa pag- 
aakalang kaya niyang patahimikin ang mamamayan at 

pigilan ang kanilang pag-aalsa. 

Kumikilos si Arroyo na parang 
isang diktador. Tulad ni Marcos, 
ipinaiilalim ni Arroyo sa kanyang 
kapangyarihan ang mayorya ng 
mga kongresista sa pamamagitan 
ng pagbili ng kanilang katapatan. 
Nagamit na niyang kasangkapan 
ang mga ito para pa- 
tayin ang proseso ng 
impeachment at pi- 
gilin ang imbes- 

tigasyon sa 

pandaraya sa 

nagdaang elek- 


syon. Ginagamit 
niya sila ngayon 
upang madaliin 


ang pagpapatibay 
ng Anti-Terrorism 
Bill. Isa na lamang 
“rubber stamp” 
ang kongreso na 
tagaapruba ng 


Isang M60, nasamsam 
ng BHB sa Isabela 


Mapanupil na mga 
patakaran ni Arroyo 
PAHINA 6 


Pasistang karahasan ni 
Palparan sa Central 
Luzon PAHINA 6 


Mga tampok sa 
isyung ito... 


PAHINA 4 


anumang panukalang batas na nais 
itulak ni Arroyo. 

Katulad ng desperadong dikta- 
dor, nais din ni Arroyong hawakan 
sa leeg ang lahat ng upisyal ng 
gubyerno at militar. Itinuturing si- 
lang mga de-susing robot na kikilos 
lamang alinsunod sa kanyang kau- 
tusan. Ang sinumang sumuway ay 
binabantaang patatalsikin sa tra- 
baho at parurusahan. 

Ang tumitinding mga pasistang 
hakbangin ni Gloria Arroyo ay pala- 
tandaan kung gaano na kadespera- 
do at kung gaano na kabuway ang 
kanyang hawak sa kapangyarihan. 
Sa harap ng napakatinding krisis na 
bumabayo sa naghaharing sistema, 
hindi na makapaghari si Arroyo sa 
dating kaparaanan. Upang maka- 
pagtagal pa sa poder, kailangan ni- 
yang gumamit ng lantarang pasis- 
tang pandarahas para pilitin ang 
mamamayang pumailalim sa kan- 
yang awtoridad. 

Hinding-hindi ito mapahihintu- 
lutan ng mamamayan. Taglay nila 
ang matingkad na aral mula sa pa- 
nahon ng diktadurang Marcos na 
ang sinumang tirano at palalo ay 
maibabagsak ng mamamayang ma- 
higpit na nagkakaisa at militan- 
teng lumalaban. Hindi habambu- 

hay nakapaghari si Marcos sa kabi- 
la ng mas malakas niyang kontrol 
sa militar. Lalong hindi tatagal si 
Arroyo sa harap ng tumitinding de- 
moralisasyon, pagkakawatak-watak 
ng AFP at PNP at pagtutol sa kan- 
ya ng makabuluhang bilang ng mga 
upisyal at tauhan ng militar at pu- 
lisya. 

Katulad ng ipinakikita sa nag- 
daang mga araw, pursigido at pau- 
lit-ulit na hahamunin ng mamama- 
yan ang mga pasistang panggigipit 
sa kanilang kalayaang maglunsad 
ng mga kilos protesta. Sa pagtindi 
ng pasismo ng rehimeng Arroyo, la- 
long namumuo ang malawak na ga- 
lit ng mamamayan. Balewala ang 
pag-aastang diktador ni Arroyo 
oras na sumabog na tulad ng bul- 
kan ang mabilis na natitipong poot 
ng bayan sa kanyang pasismo at 
pagpapahirap sa mamamayan. 

Higit kailanman sa nakaraan, 


Nilalaman 

Biguin ang umiigting na pasismo ng 
rehimeng Arroyo 


ka 


Matatagumpay na TO 


Mga armadong aksyon sa Mindanao 
Kontra-reb, pinarusahan ng BHB 
Isang M60 nasamsam sa Isabela 
Mga aksyong militar sa Bikol 


Ang tumitinding mga pasistang 
hakbangin ni Gloria Arroyo ay 
palatandaan kung gaano na kadesperado 
at kung gaano na kabuway ang kanyang 
hawak sa kapangyarihan. 


ngayon din ang panahong dapat 
paigtingin pa ng Bagong Hukbong 
Bayan (BHB) ang mga taktikal na 
opensiba. Ipinagbubunyi ng sam- 
bayanang Pilipino ang matatagum- 
pay na opensiba ng BHB sa mga 
nagdaang linggo. Inspirado silang 
lalong pag-ibayuhin ang kanilang 
mga pakikibaka. 

Iniinda ng rehimeng Arroyo ang 
marami at lalo pang daraming ma- 
liliit at malalaking sugat nito dulot 
ng mga taktikal na opensiba ng 
BHB. Ang mga ito ay nagdudulot 
ng kaguluhan, demoralisasyon at 
pagkakahati-hati sa loob ng AFP at 
PNP. Ang mga iyon ay angkop na 
parusa sa isang labis na malupit na 
rehimen. Ang pinakapusakal na 
mga pasistang kriminal ay naparu- 
rusahan at nakakamit ng mamama- 
yan ang rebolusyonaryong kataru- 
ngan. Hinihila rin ng BHB ang mga 
pasistang pwersa patungo sa mga 
larangan ng labanan sa kanayunan 
upang mas maluwag at malayang 
hayagang makapagprotesta ang 
mamamayan sa mga sentrong lung- 
sod at kabayanan. 

Katulad ng batas militar ni Mar- 
cos, ang kasalukuyang mga pasis- 
tang hakbangin ng rehimeng Arro- 
yo ay makapagbubunsod ng lalo 
pang paglawak at paglakas ng apoy 

Panunupil ng rehimeng Arroyo 

Ligalig na mga sundalo 

Kontrol ng US sa ‘chacha’ 

Arroyo, nagkukunwaring maka-magsasaka 


Pananalanta ng pasistang estado 
Pasismo ni Palparan sa Central Luzon 
Libing ng pinaslang na lider-obrero 
5 lider-magsasaka, inaresto 
sa Negros Occidental 


Balita 


ng rebolusyonaryong armadong pa- 
kikibaka. Inilalantad nito sa mama- 
mayang Pilipino ang pasistang ka- 
likasan na nasa ubod ng reaksyu- 
naryong estado. Itinuturo nito sa 
api at pinagsasamantalahang mga 
uri, na wala silang ibang masusu- 
lingan kundi ang humawak ng san- 
data at isulong ang armadong re- 
bolusyon. [AB 

MATATAGUMPAY NA OPENSIBA NG BHB Mr 


Mga armadong aksyon ng 
BHB sa Mindanao 


gwardya ang napatay sa 24 na mga taktikal na opensiba (TO) ng 


| ease an sundalo, pulis, elemento ng CAFGU at abusadong mga 


BHB mula Setyembre 20-0ktubre 3 sa Mindanao. 


Di rin bababa sa 13 tropa ng 
kaaway ang nasugatan, ayon sa pi- 
nakahuling ulat ni Jorge “Ka Oris” 
Madlos, tagapagsalita ng National 
Democratic Front-Mindanao. Isang 
M14, isang M16 at apat na shotgun 
ang nasamsam. Ani Ka Oris, sumin- 
sin sa panahong nabanggit ang 
mga armadong aksyon ng BHB sa 
isla mula isa hanggang dalawa ba- 
wat lingo tungong isa hanggang 
dalawa araw-araw. 

Ang mga inilunsad na TO ay ki- 
nabibilangan ng 18 operasyong is- 
nayping at harasment laban sa mga 
detatsment ng mga batalyon ng 
Philippine Army at mga hedkwar- 
ters, command post at detatsment 
ng kumpanya; dalawang aksyong 
militar para mang-agaw ng armas; 
isang espesyal na operasyon na su- 
mira sa dalawang tore para sa sig- 
nal intelligence at komunikasyin ng 
4th ID; isang operasyong isparo la- 
ban sa isang pusakal na operati- 
bang paniktik; isang operasyong 
pamamarusa laban sa isang impor- 
mer; at pang-aagaw ng armas ng 
isang myembro ng milisyang bayan 
mula sa isang detatsment ng Phil- 
ippine Army-CAFGU. 

Pangunahing naging target ang 
mga armadong pwersa ng reaksyu- 
naryong gubyerno na kilala sa pag- 
labag sa karapatang-tao, kinamu- 
muhian ng masa at sangkot sa mga 
gawaing kriminal laban sa mama- 
mayan at rebolusyonaryong kilu- 
san. Kaya 20 sa 24 na armadong 
aksyon ay laban sa Philippine Army 
at CAFGU at dadalawa lamang ang 
laban sa mga pwersa ng PNP. Isa 
ring security unit na sangkot sa 

pang-aagaw ng lupa ang tinarget 
ng BHB. 

Sumusunod ang detalye ng ilan 
sa mga armadong aksyong ito: 

Tinambangan ng BHB ang mga 
elemento ng PNP na nakasakay sa 
labas ng isang armored personnel 
carrier (APC) sa Mat-i, Surigao City 
noong Setyembre 30. Apat na pulis 
ang napatay, kabilang ang isang 
nasagasaan ng APC nang tumalon 
siya para umiwas sa mga putok. 
Apat pang pulis ang nasugatan sa 
ambus. 

Tatlong kaaway naman ang na- 
patay nang salakayin ng BHB ang 
detatsment ng AFP-CAFGU sa San 
Pedro, Lianga, Surigao del Sur no- 
ong Septembre 24. Ligtas na naka- 
atras ang mga Pulang mandirigma 
matapos ang 15-minutong laba- 
nan. 

Sa parehong araw, hinaras ng 
mga Pulang gerilya ang isang 
kampo ng 30th IB sa Barangay 
Mahaba, Cabadbaran, Agusan Ani 
del Norte, kung saan dalawang) 
sundalo ang napatay. 

Tinambangan naman ng Í 
BHB sa North Central Minda- \ 
nao Region ang mga abusa- 
dong gwardya ng Ozamiz „< 
Agricultural Development | .. 
Inc. (OADI) Farms na lu- 
lan ng isang sasakyan .. 
noong hapon ng Set- 
yembre 20 sa San Jose, 
Quezon, Bukidnon. Pu- 
sakal na mangangam- 
kam ng lupa ang rE 
may-ari ng OADI 
Farms na si Pablo gS 
Lobregat (kamag- K) 

anak ng mga Lobregat na isa sa pi- 
nakamalalaking panginoong maylu- 
pa sa Zamboanga peninsula). Apat 
na gwardya ang napatay at nakum- 
piska mula sa kanila ang isang rip- 
leng M16 at apat na shotgun. Ang 
opensibang ito ay tugon ng BHB sa 
matagal nang kahilingan ng mga 
grupong Lumad sa lugar na inaga- 
wan ng lupa ng OADI. 

Samantala, nadagdagan ng 
isang M14 ang BHB nang agawin 
ito ng isang myembro ng milisyang 
bayan mula sa detatsment ng AFP 
sa Barangay Mahayahay, San Luis, 
Agusan Sur noong Setyembre 20. 

Sinira naman ng apat-kataong 
tim ng BHB sa ilalim ng Eking Ba- 
lacuit Command ang malalaking an- 
tenna disc ng tore ng komunika- 
syon ng 4th ID sa Ginalaban, Salay, 
Misamis Oriental noong Setyembre 
25. Napakahalaga sa intelligence at 
komunikasyon ng AFP ang naturang 
mga communication tower. Humi- 
git-kumulang 300 metro lamang 
ang layo ng mga tore sa detats- 
ment ng 9th IB na siyang naggu- 
gwardya rito. Gabi nang ito'y ko- 
manduhin at mag-uumaga na nang 
paputukan ng M14 at Garand. Hin- 
di na gumanti ng putok ang 
kaaway. [AB] 

Mk MATATAGUMPAY NA OPENSIBA NG BHB 


Pusakal na kontra-rebolusyonaryo, pinarusahan ng BHB 


inarusahan ng Ka Paking Guimbaolibot Red Par- 

tisan Brigade nitong Setyembre 30 ang isa sa 
pinakamatitinding kaaway ng masa at mga rebolu- 
syonaryong pwersa sa Compostela Valley. 

Ang pusakal na si Sgt. Martial “Jun” Colot ng 
Intelligence and Security Unit (ISU) ng Philippine 
Army sa Region XI ay napatunayan ng hukumang 
bayan na gumawa ng mabibigat na krimen sa ma- 
mamayan at hinatulan ng parusang kamatayan. Isi- 
nakatuparan ang parusa sa Trento, Agusan del Sur. 
Nasamsam sa kanya ang isang .45. 

Pinarusahan si Colot dahil sa mahabang lista- 
han ng mga utang na dugo at krimen laban sa ma- 
sa at rebolusyonaryong kilusan. Bilang nangungu- 
nang operatiba ng ISU, aktibo niyang pinamunuan 
ang isang kriminal na pangkat ng mga ahenteng pa- 
niktik sa pananalbeyds, panonortyur, pangingidnap, 
pangingikil at panghaharas sa mga rebolusyonar- 
yong organisasyong masa. 

Malaki ang kanyang papel sa brutal na pagma- 
saker sa Mawab 4 noong Agosto 1999. Ang tinaguri- 


ang Mawab 4 ay kinabilangan nina Godofredo “Ka 
Paking” Guimbaolibot na kadre ng Partido, Rolando 
Jubahib na Pulang mandirigma at dalawang sibil- 
yan. 

Malaki rin ang kinalaman ni Colot sa pagdukot, 
pagtortyur at pagpatay sa Maco 4— mga kabataang 
aktibistang sina Marjorie Reynoso, Lito Doydoy, Ra- 
mon Ragase at Jonathan Venaro--noong Setyembre 
19, 2003. 

Responsable rin siya sa pagpatay noong 2001 
kay Tatay Loloy, isang lider magsasaka sa Sityo Lo- 
wer Buay, Barangay Baylo sa bayan ng Mongkayo. 
Noong taong iyon ay nagdirihe si Colot ng mga pa- 
nanalakay laban sa mga yunit gerilya ng BHB sa 
mga barangay ng Pasian at Baylo sa naturang ba- 
yan. 

Sa Southern Mindanao Region, panlima na nga- 
yong taon si Sergeant Colot sa mga operatiba ng 
ISU at Intelligence Service of the AFP na hinatulang 
nagkasala ng hukumang bayan at pinarusahan ng 
BHB. [AB] 


Isang M60 nasamsam, 8 sundalo napatay 
sa mga opensiba ng BHB sa Isabela 


lawang pananalakay ng Bagong Hukbong Bayan sa mga nag-oo- 


W along sundalo ang napatay at di mabilang ang nasugatan sa da- 


perasyong tropa ng gubyerno noong huling linggo ng Setyembre 


sa Echague, Isabela. 
Ayon sa pinakahuling mga ulat 
ng Benito Tesorio Command ng 
BHB sa Southern Isabe- 
id la, pitong sundalo ang 
a kumipimadang napa- 
tay at di mabi- 

ang nasugatan nang salakayin ng 
mga gerilya ng BHB ang isang pla- 
tun ng mga sundalo ng 45th IB na 
nagpapahinga noong Setyembre 24 
sa Barangay San (Carlos. Kabilang 
sa mga napatay ang punong upi- 
syal ng kaaway na si 
ae 1Lt. Jerry Fer- 
nandez. Naka- 
samsam din ang 
“mga Pulang mandirigma ng 
isang M60 masinggan at isang 
M14. 
Isa ring sundalo, si Cpl. Norly 
Osorio ang napatay sa mas na- 
unang pananalakay ng BHB noong 


Setyembre 22 sa Barangay Madada- 
mian. Si Osorio ay bahagi ng dala- 
wang platun ng 54th IB na nag-oo- 
perasyon sa lugar. Nakasamsam di- 
to ang BHB ng isang ripleng M16 
at nakaatras nang walang kahit 
isang kaswalti. 

Ang dalawang taktikal na open- 
sibang ito ay inilunsad bilang tu- 
gon sa panawagan ng sentral na 
pamunuan ng Partido Komunista na 
sagpangin ang inisyatiba at paigti- 
ngin ang mga taktikal na opensiba 
sa gitna ng tumitinding krisis ng 
rehimeng US-Arroyo. 

Bahagi rin ito ng kontra-open- 
siba ng BHB laban sa patuloy at tu- 
mitinding mga operasyon ng AFP 
na bumibiktima sa mga sibilyan sa 
Southern Isabela. ABI 

linggong koordinadong mga 

aksyong militar mula Setyem- 
bre 28 hanggang Oktubre 1. Tat- 
lumpu't walong matatagumpay na 
aksyong militar ang nailunsad sa 
linggong ito. Labinlimang sundalo 
ang napatay at 15 rin ang nasuga- 
tan sa naturang mga aksyon. Wa- 
lang kaswalti sa panig ng Bagong 
Hukbong Bayan (BHB). 

Ayon sa Romulo Jallores Com- 
mand, naipagtagumpay ang koordi- 
nadong kampanyang militar dahil 
sa malawak na suporta ng mama- 
mayang Bikolano sa BHB. Labis na 
nabigla ang mga pwersa ng AFP at 
PNP sa mga sorpresang atake ng 
mga Pulang mandirigma. Sa kabi- 
lang banda, pilit na itinatago ng 
9th Infantry “Orgullo” Division ng 
Philippine Army ang mga pagkata- 
lo nito sa kamay ng BHB sa Bikol. 
Ang tagapagsalita ng 9th ID na si 
Col. Serafin Raymundo ang pangu- 
nahing nagsasaboy ng mga kasinu- 
ngalingan hinggil sa totoong kina- 
labasan ng mga labanan sa pagitan 
ng BHB at AFP. 

Ani Colonel Raymundo, wala 
raw natatamong anumang kaswalti 
ang AFP samantalang maraming 
namamatay at nasusugatan sa ha- 
nay ng BHB. Kabaligtaran nito ang 
katotohanan. 

Taliwas sa pagyayabang ng AFP, 
dalawa ang nasugatan sa hanay ng 
42nd IB nang tangkain nilang lusu- 
bin ang isang yunit ng BHB sa 
Bicalen, Presentacion, (Camarines 
Sur noong Hulyo 12. Nakilala ang 
mga sugatan na sina Corporal Sa- 
laun at Corporal Pascual ng Bravo 
Company ng 42nd IB. Matapos ang 
dalawang araw, isa pang sundalo 
ang nasugatan nang isnaypin ng 
BHB ang nagsidatingang reimpors- 
ment. Ang nag-uulol sa galit at na- 


[ions sa Bikol ang isang 

MATATAGUMPAY NA OPENSIBA NG BHB 


Mga aksyong militar ng BHB sa Bikol 


tarantang mga militar ay walang 
habas na nagpaputok sa iba't ibang 
direksyon. Wala ni isang napinsala 
sa mga Pulang mandirigma. 

Dahil sa matinding kahihiyang 
kanilang tinamo, nagsikap bumawi 
ang mga militar. Ipinahukay nila 
ang mga puntod sa sementeryo ng 
katabing baryo ng Maligaya, Cara- 
moan, Camarines Sur at sinabing 
ang lahat daw ng mga bangkay na 
walang kabaong ay mga myembro 
ng BHB. Ang mga ito ang ipinag- 
mayabang nilang naging kaswalti 
umano sa hanay ng mga Pulang 
mandirigma. 

Nito namang Agosto, apat na 
sundalo ang napatay ng mga Pu- 
lang mandirigma nang tangkain ng 
7th Scout Ranger Company na kub- 
kubin ang isang iskwad ng BHB sa 
Barangay Agpay, Guinobatan, Al- 
bay. 

Nitong Agosto pa rin, habang 
nag-ooperasyon ang mga tropa ng 
“C” Company ng 2nd IB sa Baran- 
gay Pawa, Matnog, Sorsogon, inis- 
nayp ng isang tim ng BHB ang wa- 
lang kamalay-malay na mga ka- 
away. Sa isang putok, napatay ang 
punong upisyal ng kumpanya. Na- 
sugatan naman ang isa pang sun- 


dalo. 

Pilit namang ibinibintang sa 
BHB ang mga krimen ng mga ele- 
mento ng 9th ID. Isang insidente 
ang pagsalbeyds nila kay Pfc Gil- 
bert Halcon, isa nilang tauhan, sa 
Gubat, Sorsogon nitong Agosto. Si 
Halcon ay triggerman ng militar sa 
pamamaslang sa mga sibilyang pi- 
naghihinalaang sumusuporta sa re- 
bolusyonaryong kilusan. Sangkot 
din siya sa serye ng mga pangho- 
holdap sa nasabing prubinsya. Da- 
hil umaalingasaw na ang mga kri- 
men ni Halcon at hindi na rin ka- 
yang pagtakpan ng kanyang mga 
upisyal, kapwa na niya militar ang 
pumatay sa kanya. 

Samantala, bunga ng matinding 
demoralisasyon, di bababa sa li- 
mang sundalo ang basta na lamang 
lumayas (AWOL) sa AFP kamakailan 
sa Bikol. Tatlo rito ang mula sa “A” 
Coy ng 42nd IB na nakabase sa 
Garchitorena, Camarines Sur na 
nag-AWOL noong Agosto. Bago ito, 
isa pang sundalo mula sa “A” Coy 
ng 65th IB at isa ring elemento ng 
CAFGU mula sa 4th Sorsogon CAA 
Company ng 22nd Infantry Cadre 
Battalion ng Philippine Army ang 
lumayas noong Hulyo. ABI 

Mapanupil na mga patakaran, 
sunud-sunod na ipinatutupad 


ni Arroyo 


ang prosesong impeachment noong nakaraang buwan, lalo nitong 


N? patayin ni Gloria Arroyo at kanyang mga alipures sa kongreso 


itinulak ang mamamayan at oposisyon na dalhin sa lansangan ang 
pagpapatalsik sa kanya. Binabaluktot ni Arroyo ang reaksyunaryong ba- 
tas sa pinakagarapal na paraan upang mapagsilbi sa makitid niyang in- 
teres at magamit sa paninikil sa lahat ng mga tumututol sa kanya. 


Kabilang sa mga ligal na mani- 
obra ni Arroyo ang “calibrated pre- 
emptive response” (CPR), ang 
Executive Order 464 at ang mina- 
madaling Anti-Terrorism Bill sa 
Kongreso. Layunin nitong pigilin at 
durugin ang sumusulong na kilu- 
sang magpapatalsik sa rehimeng 
Arroyo. 

Tahasang paglabag sa mga ba- 
tayang karapatang sibil ng mama- 
mayan ang naturang mga batas at 
panukala. Pawang taliwas ang mga 
ito maging sa konstitusyon ng re- 
aksyunaryong gubyerno. 

Subalit iginigiit pa rin ito ni 
Arroyo sa layuninng bigyang-kat- 
wiran ang paggamit ng dahas at 
panunupil laban sa mga tumututol 
sa kanyang paghahari at upang 

makuha ang lahat ng gusto niya. 
CPR. Buong kapalaluang idi- 
neklara ng Malakanyang ang pata- 
karan ng “calibrated preemptive res- 
ponse” noon mismong Setyembre 
21, ang ika-33 anibersaryo ng dek- 
larasyon ng batas militar. Inianun- 
syo ni Executive Secretary Eduardo 
Ermita na ipagbabawal na ang mga 
raling walang permiso. Layunin ni- 
tong kontrolin at sistematikong su- 
pilin ang batayang karapatang sibil 
ng mamamayan para sa malayang 
pagtitipon at pamamahayag. Bi- 
nigyang-awtoridad rin nito ang pu- 
lisya na manghuli di lamang ng 
mga aktibistang nagrarali kundi 
maging mga pinagsususpetsahan 
pa lamang na mamumuno o dadalo 
sa isang kilos protestang gustong 


ituring ng rehimen na “iligal.” 

Sa ngalan ng CPR, walang pa- 
kundangan ang pandarahas ng mga 
pulis laban sa mga nagrarali. No- 
ong Oktubre 4, marahas na dinis- 
pers ng mga alagad ng Western Po- 
lice District ang mga nagrarali sa 
labas ng Malakanyang. Kabilang sa 
mga nasugatan ang mga taong- 
simbahan, mga myembro ng mga 
demokratikong organisasyon at 
maging ang mga kinatawan ng mga 
progresibong partido. 

Sa halip na mapaatras, muling 
naglunsad ng kilos protesta kina- 
bukasan. Walang awat ang panda- 
rahas ng mga pulis sa mga sumama 
sa raling binansagang “Walk for De- 
mocracy” (Alay-Lakad para sa De- 
mokrasya) na pinamunuan pa ng 
mga grupong nagtatanggol ng ka- 
rapatang-tao. Marahas ding binu- 
wag ang rali na idinaos sa tulay ng 
Mendiola noong araw ding iyon. 
Maraming raliyista ang iligal na 
inaresto at mas marami pa ang na- 
saktan. Kahit sa harap ng midya, 
walang pakundangan ang kalabisan 
at brutalidad ng mga pulis, kabi- 
lang ang pag-atake sa isang ma- 
tandang babae at sa mga raliyis- 
tang umatras at nakadapa na. 

Nitong Oktubre 6, itinuloy ng 
mga myembro ng Bagong Alyan- 
sang Makabayan at Gloria Step 
Down (GSM) ang martsa patungong 
Mendiola sa kabila ng pagtanggi ng 
lokal na gubyerno ng Maynila na 
bigyan sila ng permit para magrali. 
Nagmamartsa pa lamang, tinangka 
na ng mga pulis na buwagin ang 
hanay ng mga nagpoprotesta. Bi- 
narikadahan ng mga pulis ang mga 
daan upang pigilan silang makala- 
pit sa Mendiola. 

Hindi maipagtatanggol kahit 
ng mga alipures ni Arroyo sa PNP 
ang karahasan at sumasahol na 
brutalidad sa pagbubuwag ng mga 
rali. Gayunpaman, matigas ang as- 
ta ng rehimeng gumamit ng dahas 
laban sa mga “iligal” na demons- 
trasyon. Pinuri mismo ni Secretary 

Ermita ang mga aksyon ng pulis 
noong Oktubre 5 sa pulpol na pag- 
dadahilang “inaalagaan lamang ng 
pulisya ang karapatan ng mayorya 
na kontra sa mapanggulong mga 
demonstrasyon.” 

Labis-labis na ikinagagalit ng 
mamamayan ang araw-araw na 
pandarahas ng mga pulis sa lehiti- 
mo at mapayapang mga protesta. 
Sa harap ng walang awat na panda- 
rahas ng mga pulis, hindi titigil 
ang kanilang pagsuway sa mga pa- 
sistang hakbangin ng rehimen at 
paggigiit sa kanilang mga lehiti- 
mong karapatan hanggang sa tulu- 
yan nilang mapatalsik si Arroyo sa 
pwesto. Hindi malayong sa susu- 
nod na mga araw at linggo, lalo 
pang dadalas at lalaki ang mga ak- 
syong protesta sa tarangkahan mis- 
mo ng Malakanyang. 

Executive Order 464. Tanda ng 
desperasyon ng Malakanyang na pi- 
gilin ang pagsisiwalat ng dagdag 
na ebidensya hinggil sa pagkaka- 
sangkot ni Gloria Arroyo at ng kan- 
yang asawang si Mike sa malawa- 
kang pandaraya sa eleksyong 2004, 
madaliang inilabas noong Setyem- 
bre 28 ang Executive Order (EO) 
464 na tahasang nagbabawal sa 
pagtestigo sa Senado at Kongreso 
ng sinumang upisyal ng sangay ng 
ehekutibo. Kabilang sa mga pinag- 
bawalan ang matataas na upisyal 
ng gabinete, mga upisyal ng Armed 
Forces of the Philippines at Philip- 
pine National Police at mga upisyal 
ng mga ahensya sa pambansang se- 
guridad. 

Sinikap ihabol ang EO 464 para 
pigilin ang pagtestigo nina Brig. 
Gen. Francisco Gudani at Lt. Col. 
Alexander Balutan sa imbestiga- 
syong isinasagawa ng Senado ka- 
ugnay ng “Hello, Garci tapes”. Ngu- 
nit hindi nito napigilan ang pagbu- 
bunyag ng dalawang mataas na 
upisyal ng militar kaugnay sa kani- 
lang nasaksihang pandaraya ng 
kampo ni Arroyo sa Mindanao no- 
ong nakaraang eleksyon. Isina- 

pwesto. 


sangkalan ngayon ng militar ang 
pagsuway ng dalawang upisyal sa 
EO 464 upang parusahan sila. 

Bukod sa pagpigil sa pagtestigo 
ng dalawang upisyal ng AFP, mas 
masaklaw na layunin ng EO ang 
pagpigil sa pagtestigo sa Kongreso 
at Senado ng marami pang upisyal 
sa iba't ibang tanggapan ng gub- 
yerno kaugnay ng iba pang kaso la- 
ban kay Arroyo at sa kanyang rehi- 
men. Bilang pangangatwiran, isi- 
nangkalan ng Malakanyang sa pag- 
lalabas ng EO 464 ang pang-aapi 
umano ng Senado kay National Se- 
curity Adviser Norberto Gonzales 
bunga ng pagtanggi niyang sagu- 
tin ang maraming susing katanu- 
ngan ng mga senador tungkol sa 
pinirmahan niyang kontrata sa Ve- 
nable LLP. 

Kinabukasan, isinangkalan din 
ang EO 464 sa desperadong tang- 
kang pigilan ang mga tetestigo 
tungkol sa maanomalyang kontra- 
tang pinasok ng rehimen kaugnay 
ng North Rail Project. Sa kabila ni- 
to, tumestigo sa imbestigasyon 
ang ilang propesor ng UP College 
of Law upang isiwalat ang mga na- 
tuklasan nilang mga anomalya sa 
proyekto. 

Si Efren Gonzales, isang Assis- 
tant Government Corporate Counsel 
na may kinalaman sa proyekto ay 
pinipigilan din ng namamahala sa 
upisina niya na sumipot sa pagdi- 
nig, pero tumuloy pa rin siya. Dahil 
dito, ikinandado ang upsina niya at 
pinagpapaliwanag siya kung bakit 
dumalo siya sa naturang pagdinig 
nang walang pahintulot ang presi- 
dente. 


Sa harap ng walang awat na pandarahas 
ng mga pulis, hindi titigil ang kanilang 
pagsuway sa mga pasistang hakbangin 
ng rehimen at paggigiit sa kanilang mga 
lehitimong karapatan hanggang sa 
tuluyan nilang mapatalsik si Arroyo sa 


Binoykot din ng mga upisyal ng 
Dept. of Agriculture, Dept. of Agra- 
rian Reform, Dept. of Trade at Na- 
tional Economic Development Au- 
thority ang pagdinig ng senado 
tungkol sa kontrobersyal na pagga- 
mit sa P2.8 bilyong pondong ipina- 
mahala sa kagawaran para sana sa 
libreng pamamahagi ng abono sa 
mga magsasaka. Ngunit hindi napi- 
gilan ng Malakanyang ang pagtes- 
tigo ng mga kinatawan ng Commis- 
sion on Audit kasabay ng pagtesti- 
go rin ng mga kinatawan ng mga 
magsasaka. 

Maging ang pagdinig ng Sena- 
do tungkol lamang sa napakara- 
ming mga patalastas sa lansangan 
ay di sinipot ng apat na panguna- 
hing upisyal ng gabinete ni Arroyo 
na may kinalaman dito--sina MM- 
DA Chairman Bayani Fernando, DP- 
WH Sec. Hermogenes Ebdane, DILG 
Sec. Angelo Reyes at DOT Sec. 
Leandro Mendoza. 

Subalit mariin ang pagtutol sa 
EO 464 ng ilang susing tauhan ni 
Arroyo, kabilang na ang kabibitiw 
lamang na Ombudsman na si Si- 
meon Marcelo. Pinalabas na proble- 
mang pangkalusugan ang dahilan 
ng kanyang pagbibitiw. Hindi na 
rin masikmura ni Marcelo ang pa- 
mimilit ni Arroyo sa kanya na areg- 
luhin na lang ang mga kasong na- 
kasampa sa Ombudsman laban kay 
dating Justice Secretary Hernando 
Perez. Partikular dito ang pagtang- 
gap ni Perez ng P2 milyong suhol 
mula sa Impsa (Industrias Metalur- 
gicas Pescarmona Sociedad Anoni- 
ma), ang kumpanyang Argentine na 
binigyan ng kontrata para sa reha- 

bilitasyon ng Caliraya-Botocan-Ka- 
layaan (CBK) power plant complex 
sa Laguna. Sangkot din sa kasong 
ito si Arroyo. 

Anti-Terrorism Bill. Sa kabila 
ng kaliwa't kanang pagtuligsa sa 
mga anti-demokratiko at anti-ma- 
mamayang hakbangin nito, muling 
itinulak ang madaling pagpapasa 
ng Kongreso sa nakabimbing Anti- 
Terrorism Bill (ATB). Sinamantala 
ni Arroyo ang sindak na dulot ng 
pambobomba sa Bali, Indonesia 
noong Oktubre 2 para ikatwiran 
ang pangangailangan umanong 
magkaroon ng ngipin at maging 
epektibo ang "gera laban sa tero- 
rismo" ni Arroyo. 

Dali-dali itong inaprubahan ng 
Justice Committee at Foreign Af- 
fairs Committee ng Kongreso ni- 
tong Oktubre 4 nang may mara- 
ming dagdag na probisyong lanta- 
rang anti-demokratiko at anti-ma- 
mamayan. Ginawa nitong bagong 
krimen ang “inciting to terrorism” 
(pang-uupat ng terorismo). Saklaw 
nito ang “mga pananalumpati, mga 
pagpapahayag, sulatin, mga bandi- 
la at iba pang tulad nitong may pa- 
kay na mag-udyok sa iba tungo sa 
terorismo.” Sa bagong bersyon ng 
ATB mula sa Kongreso, ang sim- 
pleng pagrarali ay posible nang 
ituring na “terorismo.” 

Dagdag pa, labis-labis na bina- 
luktot at lubhang pinasaklaw ng 
ATB ang kahulugan ng “terorismo” 


para maisama pati banta sa mga 
indibidwal. Malayung-malayo na 
ito sa tunay na depinisyon ng tero- 
rismo, na sistematikong paggamit 
ng karahasan laban sa sibilyang 
populasyon para sa pagkakamit ng 
mga layuning pampulitika o pang- 
ideolohiya. Kaya ang ATB ay mari- 
ing binabatikos ng mga eksperto sa 
batas na nagsasabing pilit nitong 
sinasaklaw maging ang mga krimen 
na dati nang saklaw ng batas, ngu- 
nit mapapatawan ng mas mabigat 
na parusa dahil sa pagkakakatego- 
ryang "terorista". 

Kalakip din ng ipinasang ber- 
syon ng komite ang mga probisyon 
kaugnay ng pagsapi sa mga organi- 
sasyong tinataguriang terorista, 
mas mahabang detensyon para sa 
mga suspetsado kahit walang naka- 
sampang kaso, ekstradisyon at de- 
portasyon ng mga pinaghihinala- 
ang terorista, at pagkriminalisa sa 
mga lehitimong aksyon at pagtutol 
ng mamamayan. 

Ang mga probisyong ito ay isi- 
ningit lamang ng mga alipures ni 
Arroyo sa kasalukuyang kongreso at 
wala sa orihinal na panukala na 
inisponsor ni Rep. Roilo Golez no- 
ong nakaraang kongreso. Dahil di- 
to, iniatras na ni Golez ang kan- 
yang suporta sa naturang panuka- 
la. 

Walang probisyon sa kasaluku- 
yang panukala kaugnay ng teroris- 
mo ng estado at mga te- 
roristang aksyon ng 
NG pulisya at militar na 
mga numero unong 
terorista sa bansa. 
Gagawin ni- 
ligal 


ang panghahalughog at pagkum- 
piska nang walang mandamyento 
at iba pang pag-atake sa mga kara- 
patang sibil ng mamamayan. 

Pang-iipit ni Arroyo sa mga 
kalaban sa pulitika. Kaliwa't ka- 
nan din ngayon ang panggigipit ni 
Arroyo sa kanyang mga kalaban sa 
pulitika, gamit ang anumang san- 
datang maipupukol laban sa kanila. 
Sa Senado, mulat na nagpapagamit 
bilang instrumento ng panggigipit 
kina Sen. Franklin Drilon at dating 
Pres. Corazon Cojuangco Aquino si 
Sen. Miriam Defensor-Santiago. Pi- 
naratangan sila ni Santiago ng 
pagpapalano ng kudeta at asasina- 
syon kay Arroyo kahit wala naman 
siyang maibigay na anumang ebi- 
densya maliban sa impormasyong 
narinig lang niya. 

Pinakahuli sa mapaniil na hak- 
bang ni Arroyo ang pag-uutos ni- 
yang arestuhin at ikulong si Bro. 
Eddie Villanueva, pinuno ng Jesus 
is Lord Movement at isa sa pangu- 
nahing kritiko ni Arroyo, batay sa 
isang lipas na kaso ng estafa. Ini- 
utos na rin ang pag-aresto kay Sa- 
muel Ong, ang dating upisyal ng 
National Bureau of Investigation 
na nagbunyag ng “Hello, Garci 
tapes”. Kinasuhan si Ong ng pang- 
uupat ng sedisyon. Kinalkal din 
ang mga lumang kaso laban kina 
Dinky Soliman at Vicky Garchitore- 
na, mga nagbitiw na myembro ng 
gabinete ni Arroyo. 

Lubhang natatakot si Arroyo sa 
lumalawak na panawagan ng taum- 
bayan na wakasan ang kanyang an- 
ti-mamamayan, anti-demokratiko, 
maka-imperyalista at pasistang re- 
himen. Kaya ginagawa niya at ng 
kanyang mga bayarang alipures ang 
lahat ng paraan, ligal at iligal, ha- 
yagan at lihim, upang mapahigpit 
ang kapit nila sa poder. Subalit la- 
hat ng mga hakbanging ito ay lalo 
lamang ikinagagalit ng taumbayan 
at nag-uudyok sa mas maraming 
mamamayan na kumilos at luma- 
ban. [AB] 


ANG BAYAN Oktubre 7, 2005 


Ligalig na mga sundalo 


dalawang matataas na upisyal ng AFP kaugnay ng lansakang pan- 


P anibagong bigwas sa gumegewang na rehimen ang pagtestigo ng 


darayang ginawa ni Gloria Arroyo at kanyang asawang si Mike no- 


ong nakaraang eleksyon. 

Kinumpirma ni Brig. Gen. Fran- 
cisco Gudani ang papel ni Comelec 
Commissioner Virgilio Garcillano sa 
ginawang pandaraya ng kampo ni 
Arroyo sa Lanao del Sur. Kinumpir- 
ma rin niyang tinanggal siya bilang 
kumander ng 1st Marine Brigade at 
Task Force Ranao, pinagbakasyon 
at pinaglaro na lamang ng golf du- 
lot ng kanyang pagtanggi na ma- 
ging bahagi ng pandaraya nina Ar- 
royo at Garcillano sa eleksyon sa 
saklaw ng kumand niya at gamitin 
para rito ang mga pwersang militar 
sa ilalim ng kanyang pamumuno. 
Ibinahagi ni Gudani na personal na 
nagdala at namudmod si Mike Arro- 
yo ng hanggang P500 milyon sa 
Mindanao para tiyakin ang panana- 
lo roon ng kanyang asawa. Nasaksi- 
han niya ang mga isinagawang 
pandaraya “mula sa simula hang- 
gang sa katapusan” at ang pagka- 
kasangkot dito ng maraming upi- 
syal ng militar. 

Ayon naman kay Lt. Col. 
Alexander Balutan, pinuno ng 7th 
Marine Battalion sa ilalim ng Mar- 
ine Brigade ni General Gudani no- 
ong panahon ng eleksyon, inutu- 
san siya at si Gudani ni Lt. Gen. 
Roy Kyamko, kumander noon ng 
Southern Command, na suportahan 
ang mga pandaraya sa eleksyon sa 
Mindanao. Inatasan sila ni Kyamko 
na “sundin ang chain of command” 
at “luwagan ang seguridad sa hala- 
lan.” Pero matatag na tumanggi 
kapwa sina Gudani at Balutan na 
makisangkot sa dayaan. 

Noon mismong araw ng pagtes- 
tigo ng dalawang upisyal militar sa 
Senado, inilabas ni Arroyo ang ma- 
paniil na Executive Order 464 para 
pigilan silang ibunyag ang kani- 
lang mga nalalaman. Idineklara 

mismo ni Gen. Generoso Senga, 
hepe ng AFP, na iligal ang kanilang 
ginawa dahil sumuway sila sa chain 
of command at na marapat kasuhan 
at litisin ang dalawang upisyal sa 
korte militar. Agad silang tinanggal 
sa kanilang mga pwesto sa Philip- 
pine Military Academy. Pinigil na 
rin ang nakatakdang seremonya sa 
PMA para sa pagpupugay kay Guda- 
ni sa araw ng pagreretiro niya sa 
AFP noong Oktubre 4 at ipinagkait 
sa kanya ang lahat ng benepisyong 
matatanggap sana niya sa kanyang 
pagreretiro. 

Batid ng dalawa ang mga des- 
peradong tangka ng rehimen na 
busalan sila at iba pang mga sun- 
dalo at upisyal na nais nang kuma- 
wala sa bulok na rehimeng Arroyo. 
Di sila nagpapigil at lalo lamang 
tumibay ang kanilang determina- 
syon laban sa rehimen sa kabila ng 
mga paghihiganti ng Malakanyang. 

Umani ng malawakan at mati- 
tinding batikos ang paniniil at pa- 
nanakot ng rehimen mula sa iba't 
ibang sektor ng lipunan, kabilang 
na ang iba't 
ibang grupo 
ng mga reti- 
radong he- 
neral at ma- 
tataas na 
upisyal ng 
AFP, mga re- 
beldeng or- 
ganisasyon 
ng mga na- 
kababatang 
upisyal at 
karaniwang 
sundalo. Ani 
Sen. Rodol- 
fo Biazon, 
aabot sa 10 


pang upisyal ng AFP ang nakahan- 
dang tumestigo sa Senado upang 
kumpirmahin ang mga ibinunyag 
nina Gudani at Balutan. 

Paparaming mga grupo at indi- 
bidwal sa loob ng AFP ang naghi- 
hintay na lamang ng tamang pana- 
hon para lantarang mag-atras ng 
suporta at kumilos para pabagsakin 
si Arroyo. Aabot sa 46 na retira- 
dong heneral ang lantarang nagpa- 
hayag ng suporta sa mga pagbu- 
bunyag nina Gudani at Balutan. 
Mas marami pang nakababatang 
upisyal ang nagpahayag ng kahan- 
daang sumuway sa chain of com- 
mand. Ayon sa kanila, aabot sa 
70% ng mga sundalo sa AFP ang 
handang kumilos para patalsikin 
ang rehimen. 

Binati ng rebolusyonaryong ki- 
lusan ang ginawang pagtindig ng 
dalawang upisyal. Sa isang paha- 
yag, sinabi ni Gregorio “Ka Roger” 
Rosal, tagapagsalita ng Partido Ko- 
munista ng Pilipinas, na handa ang 
rebolusyonaryong kilusan na maki- 
pag-alyansa at makipagtulungan sa 
lahat ng mga elemento ng AFP na 
nagnanais ng tunay o rebolusyo- 
naryong pagbabago sa lipunan. Si- 
numang sundalo o upisyal na sini- 
sikil ng rehimen ay maaaring pu- 
masok at kumanlong saan mang la- 
rangang gerilya. ABI 


Gen. Francisco Gudani 


Kapalit ng pananatili sa poder ni Arroyo 


Kontrol ng US sa pagbabago sa konstitusyon 


ya ng Pilipinas kapalit ng pagpapatuloy ng kanyang kapangyari- 
han. Naninikluhod siya sa US upang hilingin ang pakikialam ni- 
to sa mga internal na usapin ng Pilipinas, kabilang ang pagbabago sa sa- 
ligang batas ng reaksyunaryong gubyerno para higit itong umayon sa ka- 


W ala ni katiting na pag-aatubili si Arroyo na ibenta ang soberan- 


gustuhan ng US. 

Ang desperadong hakbang na 
ito ng rehimen ay pinakahuli la- 
mang sa humahabang listahan ng 
matitinding dahilan upang si Gloria 
Arroyo ay patalsikin sa poder at 
usigin sa mga kasalanan niya sa 
bayan. 

Nito na lamang kalagitnaan ng 
Setyembre nabunyag ang tungkol 
sa lihim na pagpasok ni Arroyo no- 
on pang Hulyo 25 sa isang kontra- 
ta sa Venable LLP, isa sa nangungu- 
nang kumpanya sa pagla-lobby 
(pagkumbinsi sa mga upisyal ng 

N 


gubyerno na 
suportahan X 
ang mga IN N 
partikular SIN N 


pagkontrata si National Security 
Adviser Norberto Gonzales sa Ve- 
nable upang lakarin nito sa kongre- 
so at iba pang susing tanggapan 
ng US ang paghingi ng rehimeng 
Arroyo ng basbas ng US at pondo 
para sa pag-amyenda sa konstitu- 
syon ng Pilipinas. Umaabot sa 
$75,000 (P4.2 milyon) bawat bu- 
wan, o P50.4 milyon sa isang taon 
ang bayad sa serbisyo ng Venable. 
Hindi pa kabilang dito ang karag- 
dagang mga gastos sa paglalakbay, 
telepono, fax, copying, at iba pa at 
ang sinasabing bayad sa serbi- 
syong propesyunal ng matataas na 
upisyal ng kumpanya na umaabot 
sa $720 (P40,320) bawat oras. 
Kung ibibilang itong mga karag- 
dagan pang bayarin, dodoble pa 
ang P50.4 milyong gastos. 
Desperadong hakbang ni Arroyo 
ang pagbabago ng konstitusyon 
para maibaling dito ang aten- 
syon ng publiko, madiskaril 
ang mga pagkilos ng mama- 
mayan para mapatalsik siya 
at makapanatili pa siya 
sa poder sa harap 
ng tumitin- 


NA 
“ih ding dis- 


gusto 


VSN EN 


sa kanya ng mamamayan. Umaasa 
siyang mababago ang porma ng 
gubyerno tungo umano sa siste- 
mang parlamentaryo at pederal pa- 
ra magamit niya ito upang makapa- 
natili pa sa pwesto. 

Kapalit ng pondong limos at 
suporta ng US para sa kanyang re- 
himen, ipinauubaya ni Arroyo sa 
imperyalistang US ang mga pagba- 
bago sa konstitusyon ng gubyer- 
nong Pilipinas. Binibigyang-laya 
ng rehimen ang US na wasakin ang 
lahat ng nalalabing mga probi- 
syong nagtatanggol sa soberanya 
ng bansa at kapalit nito, ang ma- 
tanggal ang lahat ng mga sagka sa 
kanilang pag-aari ng lupa at pan- 
darambong ng mga dayuhang im- 
peryalista sa mga industriya at li- 
kas na yaman ng Pilipinas. 

Gayundin, ipinalalakad niya sa 
Venable ang dagdag na mga pa- 
utang at ayuda mula sa US na ga- 
gamitin para umano tumaas ang 
kakayahan ng militar at pulisya ng 
Pilipinas. Sa partikular, kaila- 
ngang-kailangan ngayon ni Arroyo 
ang dagdag na ayudang militar mu- 

la sa US para labanan ang rebo- 
lusyonaryong kilusan, supilin 
ang mga paglaban ng mamama- 
yan at mapahigpit pa ang hawak 
niya sa militar at pulisya, lalupa't 
pera na lamang ang nagbibigkis 
sa kanya sa pinakakurakot 
at pinakamasahol na mga 
upisyal ng AFP at PNP. 
Panghihimasok. 
Ang kontrata sa Venable 
ay pinakahuli lamang sa 
mga pagtataksil sa ba- 
yan ni Arroyo kasab- 
wat ang mga 
dayuhang 
kumpanya at 
ahensya. Kauu- 
po pa lamang ni Arroyo 
noong 2001, nakikipagtulungan na 

Katulad ng Venable, ang 
mga kumpanyang ito ay 
nagagamit sa pakikialam ng 
US sa mga usaping pang- 
ekonomya at pampulitika ng 
Pilipinas. 


siya sa Agile Philippines na akti- 
bong nakikialam sa pagbubuo ng 
mga batas para sa halos lahat ng 
mahahalagang usaping may kaug- 
nayan sa ekonomya at pinansya sa 
bayan. Pinopondohan ng USAID 
ang Agile Philippines. 

Pinakamabigat na pagtataksil 
ni Arroyo sa bayan ang pagpayag 
na gawing base militar na ng US 
ang buong bansa Pilipinas sa pa- 
mamagitan ng pagpapapasok ng 
mga tropang pangkombat ng US sa 
iba't ibang lugar sa bansa at pag- 
bubukas sa himpapawid, daungan 
at kalupaan ng bansa para mala- 
yang magamit sa mga operasyong 
militar ng US. Hindi na kailangan 
pa ang pormal na tratado, perma- 
nenteng istruktura at mga takdang 
lugar. 

Isa lamang ang Venable LLP sa 
mga dayuhang kumpanyang lihim 
na kinontrata ni Arroyo para sa 
iba't ibang pakana niya upang ma- 
kapanatili sa poder. Mula nang ma- 
luklok siya sa poder, gumastos na 
si Arroyo ng di bababa sa 53.7 mil- 
yon o P208 milyon na pambayad sa 
mga kontrata niya sa walong mag- 
kakaibang dayuhang kumpanya at 
mga espesyalista. 

Apat sa mga kontratang ito ang 
umiiral hanggang sa kasalukuyan 
at patuloy na binabayaran. Ang iba 
pang kontratang pinasok ni Arroyo 
ay nakatuon sa pagpapatatag ng 
ugnayan ng Pilipinas at US, pag- 
imbita ng mga dayuhang nego- 
syante sa pamamagitan ng paglala- 
rawan para sa kanila ng ilusyong 
matatag ang pulitika at ekonomya 
sa bansa, at iba pang serbisyong 

direktang may pakinabang kay Ar- 
royo, sa kanyang mga alipures at 
mga kaalyadong lokal na negosyan- 
te. Katulad ng Venable, ang mga 
kumpanyang ito ay nagagamit sa 
pakikialam ng US sa mga usaping 
pang-ekonomya at pampulitika ng 
Pilipinas. 

Handang magwaldas ng pera si 
Arroyo para sa sariling kapakinaba- 
ngan. Habang patuloy na lumulu- 
bog ang bansa sa matinding krisis 
pang-ekonomya, habang sinasag- 
kaan ng rehimen ni Arroyo ang ma- 
katarungang pagtaas ng sahod ng 
mga manggagawa at sahod ng mga 
kawani, habang walang tigil na pa- 
palaki ang depisit sa badyet ng 
gubyerno at habang panay ang pa- 
nanawagan ng rehimen sa mama- 
mayan na magtipid, walang kahihi- 
yang nagtatapon naman ang rehi- 
men ng malaking pera at pumipir- 
ma sa multimilyong pisong mga 
kontrata sa mga dayuhang kum- 
panya para magpabango ng imahe 
at makakuha ng mga pabor sa US. 

Pilipit na dila. Pumaloob sa 
kontrata sa Venable si Arroyo sa 
pamamagitan ng tapat nitong amu- 
yong at ahenteng paniktik ng US 
na si National Security Adviser Nor- 
berto Gonzales. Kung di man inili- 
him nina Arroyo at Gonzales ang 
kontrata maging sa iba pang 
myembro ng gabinete ni Arroyo, 
maging sa mga myembro ng Na- 
tional Security Council na kinabibi- 
langan ni Gonzales, sa abugado ng 
pangulo, sa Dept. of Foreign Affairs 
at sa embahada ng Pilipinas sa US, 
nagmamaang-maangan ang iba 
pang may alam sa kontrata. 


Para iwasan ang direktang pag- 
kakasangkot ni Arroyo, kunwa'y 
inako ni Gonzales ang lahat ng pa- 
nanagutan sa pagpasok sa maano- 
malyang kontrata. Pero nagkabu- 
hul-buhol ang dila ni Gonzales sa 
kaiiwas na sagutin nang diretso 
ang mga tanong sa imbestigasyon 
sa Senado noong Setyembre 21. 

Matigas na tumanggi si Gonza- 
les na sagutin ang mga susing ka- 
tanungan tungkol sa pondo para sa 
kontrata, kabilang ang pinanggali- 
ngan ng pondong ipinambayad ri- 
to. Mga pribadong indibidwal di- 
umano ang pinanggalingan ng 
pondo, subalit tumanggi siyang pa- 
ngalanan kung sinu-sino ang mga 
ito na ayon sa kanya'y si Pres. Ar- 
royo lamang ang nakakaalam. 

Dulot ng matinding galit sa ha- 
latang pagmamaang-maangan at 
pagsisinungaling ni Gonzales, ki- 
nastigo at idinetine siya ng mga 
senador dahil sa kawalang-respeto 
niya sa Senado dahil sa pangtang- 
ging sumagot nang maayos sa mga 
tanong sa kanya. Nagdrama siya na 
inatake siya ng altapresyon at ki- 
nutsaba pa ng Malakanyang ang 
kanyang doktor para palabasing 
kailangang kaagad siyang opera- 
han sa puso, pero kailangang pala- 
yain muna ng Senado. Ginamit ng 
Malakanyang ang drama ni Gonza- 
les para palitawing inapi at kina- 
wawa siya ng mga senador. 

Dahil sa pagkakabunyag, napi- 
litang kanselahin ng Malakanyang 
ang kontrata sa Venable. Subalit 
kailangan ding bayaran ang lahat 
ng nagastos ng Venable. Hindi na 
rin mababawi ang paunang tatlong 
buwang bayad. 

Samantala, ang drama ni Gon- 
zales ay isinangkalan ni Arroyo pa- 
ra makapaglabas ng isang Execu- 
tive Order 464 na nagbabawal na sa 
pagtestigo sa Kongreso ng sinu- 
mang upisyal ng ehekutibong sa- 
ngay ng gubyerno, militar at puli- 
sya, nang walang pahintulot ng 
presidente. AB) 


11 


Arroyo, nagkukunwaring 
maka-magsasaka 


sa pwesto. Sa layuning gipitin si Corazon Cojuangco-Aquino, na 


G agamitin at gagawin ni Gloria Arroyo ang lahat para makapanatili 


mula noong Hulyo ay nakiisa sa malawak na panawagan para sa 
pagbibitiw ni Arroyo, inilabas ng Department of Agrarian Reform (DAR) 
ang rekomendasyong pawalambisa ang kontrata sa pagitan ng mga mag- 
sasaka sa Hacienda Luisita at ng pamilyang Cojuangco sa ilalim ng iske- 
mang stock distribution option (SDO) bunga ng matitingkad na paglabag 
ng pamilyang Cojuangco sa mga probisyon nito. 


Hindi maipagkaila ng DAR ang 
pagkamakatarungan ng pakikibaka 
ng mga magsasaka at manggaga- 
wang bukid sa HLI kaya naobliga 
itong ilabas ang rekomendasyon. 
Ibinubukas nito ang ligal na bata- 
yan para lalong isulong ang mata- 
gal nang pakikibaka para sa ganap 
na pagbabasura ng SDO at pagsa- 
sailalim ng HLI sa tunay na repor- 
ma sa lupa. 

Subalit duda mismo ang mga 
magsasaka at manggagawang bu- 
kid sa HLI kung mayroon itong ma- 
kabuluhang ibubunga para sa kani- 
lang matagal nang pakikibaka para 
sa tunay na reporma sa lupa. Lubos 
nilang nauunawaan na kailangan 


pa nilang puspusang makibaka at 
magsakripisyo upang makamit ang 
ganap na pagsasakatuparan ng tu- 
nay na reporm sa lupa sa asyenda. 

Alam na alam nilang sa nakara- 
an ay kasabwat ng mga Cojuangco 
si Arroyo sa pagpapatibay ng SDO 
sa HLI. Duguan din ang kamay ni 
Arroyo sa pagmasaker sa mga mag- 
sasaka at manggagawang bukid sa 
piketlayn sa asyenda noong Nob- 
yembre 2004 at sa walanghabas na 
pananakot at karahasan laban sa 
kanila at kanilang mga tagasupor- 
ta. 

Kaya alam nilang ginagamit la- 
mang ni Arroyo ang kanilang maka- 
tarungang pakikibaka upang gipi- 
tin si Corazon 
Aquino at hati- 
in ang mala- 
wak na nagka- 
kaisang pren- 
teng anti-Arro- 
yo. Ang pinal 
na desisyon sa 
kaso ng HLI ay 
nasa kamay ng 
Presidential 
Agrarian  Re- 
form Council 
(PARC) na tu- 
wirang pina- 
mumunuan ni 
Arroyo. Ina- 
asahan na ang 
magiging desi- 
syon ng PARC 
ay itatakda, 
hindi ng pag- 


kamakatarungan ng pakikibaka ng 
mga magsasaka at manggagawang 
bukid, kundi ng pampulitikang ne- 
gosasyon at labanan sa pagitan ni 
Arroyo at ni Aquino at mga Co- 
juangco. Wala ni katiting na interes 
si Gloria Arroyo na resolbahin ang 
usapin sa Hacienda Luisita pabor 
sa mga magsasaka. 

Taliwas sa matagal nang sigaw 
ng mga magsasaka na ibasura ang 
iskemang SDO, ang rekomendasyon 
ng DAR ay nagpapatibay pa rito. 
Tinarget lamang nito ang HLI at 
ang mga "paglabag nito sa kontra- 
ta." Maingat na maingat si Arroyo 
na kwestyunin ang mismong SDO 
dahil malalawak na lupain ng mala- 
laking panginoong maylupa ang 
nakalusot sa Comprehensive Agrari- 
an Reform Program (CARP) at napa- 
natili sa kanilang kamay sa pama- 
magitan ng iskemang ito. 

Kabilang dito ang mahigit 300 
ektarya ng pamilya ni Mike Arroyo 
sa Negros at ang daan-daan libong 
ektaryang lupain ni Eduardo "Dan- 
ding" Cojuangco sa Negros at Isa- 
bela na pawang nakapailalim sa 
ala-SDO na "corporative scheme." 
Patuloy na hinihimok at binibig- 
yang-pabor ni Arroyo si Danding 
para patuloy niyang matamasa ang 
suporta nito sa pulitika at di ito 
matulad sa pinsan niyang si Cora- 
zon Aquino na bumaling sa oposi- 
syon. 

Hindi rin ito ang unang pagka- 
kataong ginamit ni Arroyo ang ma- 
sang magsasaka para sa sariling ka- 
pakinabangan. Nabunyag kamakai- 
lan ang anomalya hinggil sa P2.8 
bilyong pondo ng Ginintuang Masa- 
gang Ani na nakalaan sa subsid- 
yong abono para sa mga magsasa- 
ka. Sa halip na ibili ng abono, na- 
punta ang pondo sa mga huwad na 
non-government organization na 
hawak ni National Security Adviser 
Norberto Gonzales at iba pang ali- 
pures ng Malakanyang, at ginamit 
sa pangangampanya ni Arroyo no- 
ong 2004. AB] 

PANANALANTA NG PASISTANG ESTADO 


Pasistang dahas, sinimulan na 
ni Palparan sa Central Luzon 


Di nag-aksaya ng panahon ang berdugong si Brig. Gen. Jovito Palpa- 
ran bago siya naghasik ng pasistang dahas sa bago niyang destino 


n 


tala ang organisasyong Karapatan 
ng 326 na kaso ng paglabag sa ka- 
rapatang-tao sa Oriental Mindoro 
noong panahong hepe ng 204th 
Infantry Brigade si Palparan doon 
mula 2001 hanggang 2004. 

Dahil sa kanyang madugong re- 
kord ng panunupil sa mga militan- 


sa Central Luzon. 


Mula noong Setyembre 1, kaa- 
gad pagkatalaga sa kanya bilang 
hepe ng 7th ID na nakabase sa Fort 
Magsaysay, Nueva Ecija, pito nang 
lider-masa at aktibista sa Central 
Luzon ang pinaslang. Unang na- 
ging biktima ng pananalbeyds ang 
isang lider ng Pinag-isang Sama- 
han ng Tsuper at Opereytor Nation- 
wide na pinatay sa Norzagaray, Bu- 
lacan matapos ang malawakang ti- 
gil-pasada sa rehiyon noong Set- 
yembre 12. Pinaslang din noong 
Setyembre si Jose Levimar Rieza, 
isang residente ng Orani, Bataan, 
at dalawang aktibistang Aeta sa 
bayan ng Abucay sa parehong pru- 
binsya. 

Pinakahuling mga biktima ang 
dalawang myembro ng Anakpawis 
sa Nueva Ecija at isang coordinator 
ng Bayan Muna (BM) sa Tarlac. Pi- 
natay nitong Oktubre 7 sa Victoria, 
Tarlac si Rolando Mariano, BM coor- 
dinator sa naturang bayan. Pinas- 
lang si Armando Javier Jr. sa kan- 
yang bahay sa Barangay Sta. Clara, 
Cuyapo, noong gabi ng Oktubre 2. 
Halos dalawang oras bago ito, di- 
nukot si Cecilia Esteban sa kanyang 
bahay sa Barangay Lennec, Guim- 
ba. Natagpuan siyang wala nang 
buhay sa bayan din ng Guimba ni- 
tong Oktubre 5. 

Nasangkot si Palparan sa 199 
kaso ng pamamaslang, bigong pag- 
patay, tortyur, pambubugbog at ar- 
bitraryong pang-aaresto at deten- 
syon ng mga sibilyan at tagapagta- 
guyod ng karapatang-tao nang ita- 
laga siya bilang hepe ng 8th ID sa 
Eastern Visayas. Nadestino siya ri- 

te at progresibong pwersa at 
mga pinaghihinalaang taga- 

suporta ng rebolusyonar- 
TN yong kilusan, tuluy-tuloy 

na ginagantimpalaan ni 
FA Gloria Arroyo ng mga pro- 
A mosyon at medalya si Palpa- 
ran. AB] 


to mula Pebrero hanggang 
Agosto 2005. Inilipat siya 
sa Central Luzon nang igiit Bi 
ng mamamayan ng Eastern 
Visayas na patalsikin na si- 
ya sa rehiyon. 

Bago ito ay nakapag- 4 


Libu-libo, nakipaglibing sa pinaslang 
na lider-manggagawa 


mabot sa 2,000 manggagawa, mga kaibigan at tagasuporta mu- 

la sa Cavite, Quezon, Batangas, Rizal at Metro Manila ang du- 
magsa sa Calamba, Laguna noong Setyembre 29 upang ihatid sa li- 
bingan ang mga labi ng pinaslang na lider-obrerong si Diosdado “Ka 
Fort” Fortuna, 50. 

Sinabayan ng mga kilos protesta ng mga manggagawa at kapa- 
nalig sa National Capital Region (NCR), Central Luzon, Bikol, Cebu, 
Davao at iba pang bahagi ng Mindanao ang libing. Bago ito, ibinu- 
rol ang mga labi ni Ka Fort sa University of the Philippines sa Que- 
zon City. Plano sanang imartsa ang bangkay patungong Mendiola pa- 
ra maigiit sa anti-manggagawang rehimeng Arroyo ang katarungan 
para sa pagkakapaslang sa beteranong unyonista. Hinarang ng mga 
pulis ang martsa bago ito makarating sa Mendiola. 

Pinagbabaril hanggang sa mapatay si Ka Fort malapit sa kanyang 
bahay sa Barangay Paciano Rizal, Calamba noong hapon ng Setyem- 
bre 22 ng mga armadong lalaking pinaniniwalaang militar. Kagaga- 
ling lamang niya sa piketlayn ng mga manggagawa ng Nestle-Filipro 
sa Cabuyao, Laguna, na nasa ikatlong taon na ng kanilang welga. Si 
Ka Fort ang ikalawang pangulo ng Union of Filipro Employees-Drug 
and Food Alliance (UFE-DFA) na pinatay. Humalili siya kay Mel Ro- 
xas na pinatay noong 1989. 

Mariing binatikos ng mga manggagawa ang pagpatay kay Ka 
Fort. Kinundena rin nila ang pananahimik ng administrasyong Ar- 
royo, at sa partikular ni Sec. Patricia Sto. Tomas sa kasong ito. 

Samantala, isang liham-petisyong kumukundena sa pagpaslang 
kay Ka Fort ang pinirmahan ng mga aktibistang dumalo sa malaking 
raling anti-gera sa Washington D.C. noong Setyembre 24. Mainit na 
sinuportahan ng mga demonstrador ang petisyon. Isa sa mga pumir- 
ma si Jessica Lange, isang premyadong artista sa US. ABI 

Fraiz PANANALANTA NG PASISTANG ESTADO 


Limang lider-magsasaka, inaresto sa Negros Occidental 


Maa kinundena ng Kilusang Magbubukid ng Pilipinas (KMP) ang 
pagkakaaresto ng limang upisyal at dalawang miyembro ng samahan 
sa isang tsekpoynt ng 12th IB sa Barangay Camingawan, Kabankalan City, 
Negros Occidental noong Setyembre 30. Inaresto sina Morito Dionson, 
konsultant ng KMP: Marilou at Abraham Villanueva, mga organisador ng 
KMP: Charity Villar, organisador ng KMP-Amihan, Danny Dayanan, orga- 
nisador ng Teatro Obrero: at ang kanilang mga kasamang sina Jermie Gel- 


legan at Rico Abrasaldo. 

Arbitraryo silang isinangkot sa 
pananalakay ng BHB noong Set- 
yembre 27 sa detatsment ng militar 
sa Barangay Haba, Candoni, sa pa- 
rehong prubinsya. Ayon sa mga 
ulat, tinutukan sila ng mga baril, 
piniringan at pinadapa. Ihiniwalay 


din sa grupo si Dionson at isinakay 
sa isang van na tumungo sa di ma- 
lamang destinasyon. 

Sa bisa ng petisyong habeas 
corpus na isinampa sa Kabankalan 
Regional Trial Court (RTC), pinalaya 
ng militar ang lima noong Oktubre 


5. Ngunit ilang oras pagkatapos ni- 
to, sila ay ikinulong sa Provincial 
Jail sa Bacolod City dahil sa anim 
na iba't ibang kasong kriminal na 
isinampa sa Ilog-Candoni Munici- 
pal Trial Court at Kabankalan RTC. 
Ayon sa KMP at sa Karapatan- 
Negros, nanggaling ang mga bikti- 
ma sa isang pulong ng KMP sa Du- 
maguete City at pabalik na sila sa 
Bacolod nang sila ay harangin sa 
tsekpoynt at damputin. Nagsampa 
na ng kaso ang KMP sa korte para 
igiit sa militar ang pagpapalaya sa 
mga inaresto. ABI 


JASIG, muling sinuspinde ng GRP 


MARIING binatikos ng National Democratic Front of 
the Philippnes (NDFP) ang kara-karakang pagsuspin- 
de ng rehimeng Arroyo sa Joint Agreement on Safety 
and Immunity Guarantees (JASIG) na nagbibigay- 
proteksyon sa lahat ng myembro, konsultant at istap 
ng negotiating panel laban sa pag-aresto. Ayon kay 
Luis Jalandoni, pinuno ng negotiating panel ng NDFP, 
ang suspensyon ay labag sa itinakdang proseso. 
Kung nais ng rehimen na baklasin na ang JASIG, na 
katumbas ng pagbabasura na sa usapang pangkapa- 
yapaan mismo, kailangan nitong maghintay ng 30 
araw, aniya. Ang pananakot nitong kagyat na aares- 
tuhin ang sinumang kasapi, konsultant o istap ng 
NDFP panel ay nagpapakita lamang ng kataksilan at 
kawalang-respeto ng rehimen sa mga kasunduan at 
sa usapang pangkapayapaan. 

Patuloy na binabaluktot ng rehimeng Arroyo ang 
naging resulta ng impormal na pag-uusap noong na- 
karaang buwan upang bigyang-katwiran ang hungkag 
na suspensyon ng JASIG. Ayon sa GRP, ang suspen- 
syon ng JASIG ay tugon sa patuloy umanong pag- 
tanggi ng NDFP na muling makipag-usap. 

Muling inilinaw ni Jalandoni na hindi kailanman 
tumalikod ang NDFP sa usapang pangkapayapaan. 
Ipinagpaliban lamang nito ang pormal na pakikipag- 
usap noong nakaraang buwan upang bigyan ng pana- 
hon ang GRP na tumupad sa mga nauna nang kasun- 
duan. Nananatiling bukas at handa ang NDFP na mu- 
ling buksan ang pormal na usapang pangkapayapa- 
an. 

Gen. Jarque at asawa, binastos, 
ikinulong at idineport ng US 


BINASTOS at tinratong parang hayop ng US Immigra- 
tion, Homeland Security Unit at lokal na pulis sina 
(ret.) Gen. Raymundo Jarque ang kanyang asawa no- 
ong Setyembre 22. 

Binibisita ng mag-asawang Jarque ang kanilang 
anak at mga kamag-anak sa US kasabay ng pagpapa- 
gamot ni Gng. Xenia Jarque. Subalit kabababa pa la- 
mang nila sa eroplano sa Dallas, Texas, idinetini na 
sila ng US Immigration. Sa loob ng 24 oras, ipinaila- 
lim sila sa mahahabang interogasyon bago ikinu- 
long. Pinaghiwalay sila, pinaghubad at pinagsuot ng 
damit ng preso. Hindi sila pinayagang maligo at hin- 
di rin pinayagang uminom ng gamot si Gng. Jarque. 
Isang buong araw silang di pinayagang makausap ng 
kanilang mga kamag-anak o abugado. Nakausap na 
lamang nila ang kanilang mga kamag-anak bago sila 
ideport ng US. 

Mariing kinundena ng NDFP ang ginawang pam- 
babastos ng US sa mag-asawang Jarque. Ayon kay Ka 
Luis Jalandoni, tagapangulo ng NDFP peace panel, 
arbitraryong binansagan ng US na terorista si Gene- 
ral Jarque, at dahil dito'y tinrato siya at ang kanyang 
asawa na parang hayop. Aniya, ito'y kahit “ni isa sa 
kanila ay hindi kailanman naakusahang gumawa ng 
anumang krimen laban sa US o sinumang mamama- 
yan nito sa US o saanmang bahagi ng mundo.” 

Kinundena rin ng NDFP ang rehimeng Arroyo sa 
pakikipagsabwatan nito sa US at sa pagpapahintulot 
sa US na manghimasok sa Pilipinas. 

Biguin ang umiigting na pasismo 


ng rehimeng Arroyo 


apatinding panunupil at pasistang karahasan 
P ang isinasagawa ng rehimeng Arroyo sa imbing 

layuning pigilin at patahimikin ang lumalawak 
na panawagan ng sambayanang Pilipino para wakasan 
ang kinamumuhiang rehimen. Walang kaabug-abog ni- 
tong ipinagbabawal ang mga demonstrasyon sa lansa- 
ngan sa ngalan ng “calibrated preemptive response”. 
Tulad ng isang diktador, binubusalan ni Arroyo ang 
kanyang mga upisyal sa pamamagitan ng Executive 
Order 464. Nagkukumahog itong kumpletuhin ang ha- 
yagang pasistang pagha- 
hari kaya minamadali 
ngayon ang pagpapasa ng 
Anti-Terrorism Bill na nag- 
lalaman ng mga 
probisyong ka- 
tumbas ng ba- 
A tas militar. 

Muling binubuhay ni Arroyo ang pasistang hali- 
maw na namayagpag sa panahon ng diktadurang Mar- 
cos sa layong duruin at takutin ang mamamayan. Ni- 
yuyurakan niya ang mga karapatang-tao, mga kalaya- 
ang sibil at mga demokratikong proseso. Ipinanganga- 
landakan niya ang pagpapairal ng batas para lamang 
lapastanganin ito. Ginagawa niyang lahat ito sa pag- 
aakalang kaya niyang patahimikin ang mamamayan at 

pigilan ang kanilang pag-aalsa. 

Kumikilos si Arroyo na parang 
isang diktador. Tulad ni Marcos, 
ipinaiilalim ni Arroyo sa kanyang 
kapangyarihan ang mayorya ng 
mga kongresista sa pamamagitan 
ng pagbili ng kanilang katapatan. 
Nagamit na niyang kasangkapan 
ang mga ito para pa- 
tayin ang proseso ng 
impeachment at pi- 
gilin ang imbes- 

tigasyon sa 

pandaraya sa 

nagdaang elek- 


syon. Ginagamit 
niya sila ngayon 
upang madaliin 


ang pagpapatibay 
ng Anti-Terrorism 
Bill. Isa na lamang 
“rubber stamp” 
ang kongreso na 
tagaapruba ng 


Isang M60, nasamsam 
ng BHB sa Isabela 


Mapanupil na mga 
patakaran ni Arroyo 
PAHINA 6 


Pasistang karahasan ni 
Palparan sa Central 
Luzon PAHINA 6 


Mga tampok sa 
isyung ito... 


PAHINA 4 


Mga instruksyon sa paglilimbag 


1. Ang sinundang pahina, na eksaktong kopya ng pahina 1 maliban sa mas 
mapusyaw ang masthead o logo ay para sa mga gumagamit ng mimeo machine o 
naglilimbag sa paraang v-type. Idinisenyo ito para hindi madaling makasira ng istensil. 


2. Pag-print sa istensil: 
Sa print dialog, i-check ang Print as image 


Alisin ang check sa Shrink oversized pages to paper size 
I-click ang Properties 


Tiyaking naka-set sa 100% ang Scaling 


a) 

b) 

k) 

d) I-click ang Advanced 
e) 

d) Ituloy ang pag-print 


3. Hinihikayat ang mga kasama na ipaabot sa panugutan ng AB ang anumang proble- 
ma kaugnay ng paglilimbag sa pamamagitan ng v-type. Magpadala ng email sa 
angbayan@yahoo.com 


